قوزئی کره ایشچی پارتیسی‌نین رسمی قزئتی رودونگ سینمون، "آمریکا، قوزئی کره‌یه قارشی دوشمنجه سیاستینه سون وئرنه و دیز چؤکوب عذر دیله‌ینه قدر، پیونگ‌یانگ رهبرلیگی‌نین، نوکلئر و بالیستیک موشک توتومونو گؤسترمه‌یه داوام ائدجیینی" یازدی.
رودونگ سینموندا اؤلکه‌نین جمعه گونو گرچکلشدیردیگی سون نوکلئر سیناق حاقیندا بیر مقاله قلمه آلیندی.
مقاله‌ده، "هواسونگ-14 آدلی قاره‌لرآراسی بالیستیک موشکین ایکینجی سیناغیندا الده ائدیلن بؤیوک باشاری، پارتیمیزین و خالقیمیزین اینقیلابچی اینانجی‌نین بؤیوک بیر گؤستریجی‌سی اولدو. آمریکا‌لی امپریالیست‌لر قوزئی کره‌یه قارشی چاغدیشی دوشمنجه سیاستینه سون وئرنه و اؤلکه‌میزه وئردیک‌لری ضرر سببیله دیز چؤکوب عذر دیله‌ینه دک، هوجوم ائتمه‌یه حاضیریق" ایفاده‌لرینه یئر وئریلدی.
گونئی کره‌لی یونهاپ خبر آژانسی، پیونگ‌یانگین نوکلئر و بالیستیک موشک پتانسیلینی سرگیله‌یه‌رک آمریکانین قوزئی کره سیاستینی دییشدیرمه‌یه چالیشدیغینی وورغولامیش‌دی.
